CELEX: C2005/082/06
Language: el
Date: 2005-04-02 00:00:00
Title: Απόφαση του Δικαστηρίου (δεύτερο τμήμα), της 27ης Ιανουαρίου 2005, στην υπόθεση C-188/03 (αίτηση του Arbeitsgericht Berlin για την έκδοση προδικαστικής αποφάσεως): Irmtraud Junk κατά Wolfgang Kühnel (Οδηγία 98/59/ΕΚ — Ομαδικές απολύσεις — Διαβούλευση με τους εκπροσώπους των εργαζομένων — Κοινοποίηση στην αρμόδια δημόσια αρχή — Έννοια της «απολύσεως» — Χρονικό σημείο της απολύσεως)

2.4.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 82/3
            
         
      ΑΠΌΦΑΣΗ ΤΟΥ ΔΙΚΑΣΤΗΡΊΟΥ
   
   (δεύτερο τμήμα)
   της 27ης Ιανουαρίου 2005
   στην υπόθεση C-188/03 (αίτηση του Arbeitsgericht Berlin για την έκδοση προδικαστικής αποφάσεως): Irmtraud Junk κατά Wolfgang Kühnel (1)
   
   (Οδηγία 98/59/ΕΚ - Ομαδικές απολύσεις - Διαβούλευση με τους εκπροσώπους των εργαζομένων - Κοινοποίηση στην αρμόδια δημόσια αρχή - Έννοια της «απολύσεως» - Χρονικό σημείο της απολύσεως)
   (2005/C 82/06)
   Γλώσσα διαδικασίας: η γερμανική
   Στην υπόθεση C-188/03, με αντικείμενο αίτηση εκδόσεως προδικαστικής αποφάσεως δυνάμει του άρθρου 234 ΕΚ, την οποία υπέβαλε το Arbeitsgericht Berlin (Γερμανία), με απόφαση της 30ής Απριλίου 2003, που περιήλθε στο Δικαστήριο στις 7 Μαΐου 2003, στο πλαίσιο της δίκης Irmtraud Junk κατά Wolfgang Kühnel, το Δικαστήριο (δεύτερο τμήμα), συγκείμενο από τους C. W. A. Timmermans, πρόεδρο τμήματος, R. Silva de Lapuerta, C. Gulmann (εισηγητή), P. Kūris και Γ. Αρέστη, δικαστές, γενικός εισαγγελέας: A. Tizzano, γραμματέας: M.-F. Contet, κύρια υπάλληλος διοικήσεως, εξέδωσε στις 27 Ιανουαρίου 2005 απόφαση με το ακόλουθο διατακτικό:
   
               1)
            
            
               Τα άρθρα 2 έως 4 της οδηγίας 98/59/ΕΚ του Συμβουλίου, της 20ής Ιουλίου 1998, για προσέγγιση των νομοθεσιών των κρατών μελών που αφορούν τις ομαδικές απολύσεις, έχουν την έννοια ότι το γεγονός το οποίο συνιστά απόλυση έγκειται στη δήλωση βουλήσεως του εργοδότη περί καταγγελίας της συμβάσεως εργασίας.
            
         
               2)
            
            
               Ο εργοδότης δικαιούται να προβαίνει σε ομαδικές απολύσεις μετά το πέρας της διαδικασίας διαβουλεύσεως του άρθρου 2 της οδηγίας και μετά την κοινοποίηση των σχεδιαζομένων ομαδικών απολύσεων των άρθρων 3 και 4 της ίδιας αυτής οδηγίας.
            
         
      (1)  ΕΕ C 213 της 6.9.2003.